CELEX: 52002PC0468
Language: da
Date: 2002-08-19
Title: Forslag til Rådets forordning om ændring af Rådets forordning (EF) nr. 2026/1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab

Avis juridique important

|

52002PC0468

Forslag til Rådets forordning om ændring af Rådets forordning (EF) nr. 2026/1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab  /* KOM/2002/0468 endelig udg. - ACC 2002/0208 */  

Forslag til RÅDETS FORORDNING om ændring af Rådets forordning (EF) nr. 2026/1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab(forelagt af Kommissionen)BEGRUNDELSEFor det første trådte en række bestemmelser i WTO-aftalen om subsidier og udligningsforanstaltninger i forbindelse med ikke-retsstridige subsidier ud af kraft den 31. december 1999. Bestemmelserne i antisubsidieforordningen om ikke-udligningsberettigede subsidier, der gennemfører de pågældende bestemmelser i nævnte aftale, skal ophæves for at balancen mellem Fællesskabets rettigheder og forpligtelser í henhold til nævnte aftale kan opretholdes.For det andet er det hensigtsmæssigt at ændre endnu to bestemmelser i antisubsidieforordningen. Den ene ændring vedrører fastsættelsen af subsidiebeløbet i tilfælde af statslig levering af varer eller tjenesteydelser mod utilstrækkeligt vederlag og giver mulighed for at anvende andre referencer, hvis der ikke eksisterer gængse markedsvilkår i det pågældende land. Den anden ændring vedrører brugen af foreliggende faktiske oplysninger og præciserer, at også priser på verdensmarkedet eller tredjelandes markeder kan anvendes.2002/0208 (ACC)Forslag til RÅDETS FORORDNING om ændring af Rådets forordning (EF) nr. 2026/1997 om beskyttelse mod subsidieret indførsel fra lande, der ikke er medlemmer af Det Europæiske FællesskabRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen [1], og[1]  EFT C , , p. .ud fra følgende betragtninger:(1) Ved forordning (EF) nr. 2026/97 af 6. oktober 1997 [2] vedtog Rådet fælles regler for beskyttelse mod subsidieret indførsel fra lande, der ikke er medlemmer af Det Europæiske Fællesskab.[2]  EFT L 288 af 21.10.1997, s.1.(2) Artikel 6 i forordning (EF) nr. 2026/97 angiver en række retningslinjer til beregning af fordelen for modtageren, herunder markedsreferencen, i forhold til hvilken den beløbsmæssige fordel måles. Det er formålstjenligt at få præciseret, hvilke regler der bør følges i tilfælde, hvor der ikke eksisterer en markedsreference i det pågældende land. Under sådanne omstændigheder bør referencen fastlægges ved at justere de vilkår og betingelser, der er fremherskende i det pågældende land, på grundlag af de i dette land foreliggende faktiske oplysninger. Hvis dette ikke er praktisabelt, bl.a. fordi sådanne priser eller omkostninger ikke eksisterer eller er upålidelige, bør den passende reference fastlægges ved hjælp af vilkår og betingelser på andre markeder.(3) Artikel 4 i forordning (EF) nr. 2026/97 fastsætter, at visse subsidier til miljø, forskning og regionaludvikling ikke er udligningsberettigede. Desuden angiver nævnte forordnings artikel 10, stk. 5 og 6, at der kan indledes undersøgelser for at fastslå, om subsidier er udligningsberettigede, og at der ikke skal indledes undersøgelser, hvis de vedrører visse ikke-udligningsberettigede subsidier. De tilsvarende bestemmelser i WTO-aftalen om subsidier og udligningsforanstaltninger skulle træde ud af kraft den 31. december 1999, hvis ikke WTO-medlemmerne traf en anden beslutning. Da der ikke er truffet en sådan anden beslutning, finder de pågældende bestemmelser ikke anvendelse mere. Derfor er det nødvendigt at vurdere, om bestemmelserne om ikke-udligningsberettigede subsidier i forordning (EF) nr. 2026/97 bør opretholdes. I denne henseende anvender Fællesskabets største handelspartnere ikke længere disse bestemmelser i deres undersøgelser af udligninger. På denne baggrund og med henblik på at bevare balancen mellem rettigheder og forpligtelser i henhold til WTO-aftalen om subsidier og udligningsforanstaltninger anses det for hensigtsmæssigt at ophæve bestemmelserne om ikke-udligningsberettigede subsidier i forordning (EF) nr. 2026/97.(4) Artikel 28, stk. 5, i forordning (EF) nr. 2026/97 fastsætter, at de anvendte oplysninger, når der er tale om brug af foreliggende faktiske oplysninger, kontrolleres på grundlag af oplysninger fra en række kilder. Det anses for hensigtsmæssigt at præcisere, at sådanne kilder i givet fald også kan vedrøre oplysninger om verdensmarkedet eller andre repræsentative markeder.(5) Af hensyn til retssikkerheden anses det for hensigtsmæssigt at fastsætte, at disse ændringer snarest muligt finder anvendelse på alle nye undersøgelser -UDSTEDT FØLGENDE FORORDNING:Artikel 1Rådets forordning (EF) nr. 2026/97 ændres således:1. I artikel 6, litra d) tilføjes følgende:'Hvis der ikke for den pågældende vare eller tjenesteydelse i leverings- eller købslandet foreligger sådanne gældende markedsvilkår, der kan anvendes som relevante referencer, finder følgende regler anvendelse:(i) De gældende markedsvilkår i det pågældende land justeres på grundlag af de i dette land gældende faktiske omkostninger, priser og andre faktorer med et passende beløb, der afspejler de almindelige markedsvilkår, eller,(ii) hvis det er relevant, anvendes de vilkår, der gælder på et andet lands marked eller på verdensmarkedet, og hvortil modtageren har adgang.'2. Artikel 4 og artikel 10, stk. 5 og 6, ophæves.3. I artikel 28, stk. 5, tilføjes følgende punktum:'Disse oplysninger kan i givet fald omfatte relevante data om verdensmarkedet eller andre repræsentative markeder.'Artikel 2Denne forordning træder i kraft på dagen efter offentliggørelsen i De Europæiske Fællesskabers Tidende.Den finder anvendelse på alle undersøgelser, der efter denne forordnings ikrafttrædelse indledes i henhold til Rådet forordning (EF) nr. 2026/97.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand